**คู่มือโครงการส่งเสริมการเกษตร ประจำปีงบประมาณ พ.ศ. 2564**

**โครงการสร้างความเข้มแข็งกลุ่มการผลิตด้านการเกษตร**

**(กลุ่มส่งเสริมอาชีพการเกษตร)**

**1. ความเชื่อมโยง**

- แผนแม่บทภายใต้ยุทธศาสตร์ชาติ ด้านการสร้างโอกาสและความเสมอภาคทางสังคม

ประเด็น เศรษฐกิจฐานราก

เป้าหมาย : รายได้ของประชากรกลุ่มรายได้น้อยเพิ่มขึ้นอย่างกระจายและอย่างต่อเนื่อง

ตัวชี้วัด : ดัชนีการพัฒนาอย่างทั่วถึง 4.30 คะแนน ในปี 2565

- แผนย่อย : การยกระดับศักยภาพการเป็นผู้ประกอบการธุรกิจ

เป้าหมายระดับแผนย่อย : ศักยภาพและขีดความสามารถของเศรษฐกิจฐานรากเพิ่มขึ้น

ตัวชี้วัดระดับแผนย่อย : อัตราการเติบโตของรายได้ของกลุ่มประชากรร้อยละ 40 ที่มีรายได้ต่ำสุดไม่ต่ำกว่า ร้อยละ 15 ต่อปี

**2. หลักการและเหตุผล**

 กระทรวงเกษตรและสหกรณ์ได้กำหนดนโยบายและแนวทางการดำเนินงาน ภายใต้แผนพัฒนาการเกษตรในช่วงแผนพัฒนาเศรษฐกิจและสังคมแห่งชาติ ฉบับที่ 12 (พ.ศ.2560 – 2564) ในยุทธศาสตร์ที่ 2 การสร้างความเป็นธรรมและลดความเหลื่อมล้ำในสังคม โดยเพิ่มศักยภาพชุมชน และเศรษฐกิจฐานรากให้มีความเข้มแข็ง เพื่อให้ชุมชนพึ่งพาตนเองและได้รับส่วนแบ่งผลประโยชน์ทางเศรษฐกิจมากขึ้น ซึ่งนโยบายหลักในการพัฒนาประเทศได้ให้ความสำคัญกับการพัฒนาเกษตรกรและสถาบันเกษตรกร ให้สามารถพึ่งพาตนเอง พร้อม ๆ ไปกับการพัฒนาขีดความสามารถในการผลิตการจัดการสินค้าเกษตรให้มีคุณภาพ ปลอดภัย ตลอดทั้งห่วงโซ่อุปทาน เน้น “Value–Based Economy” ในลักษณะทำน้อยได้มาก (Do less get more) การพัฒนาสินค้าเกษตรเพื่ออุตสาหกรรม และส่งเสริมให้เกษตรกรและสถาบันเกษตรกรทำการเกษตรแบบผู้ประกอบการ ตามโมเดลประเทศไทย 4.0 (Thailand 4.0) โดยการนำนโยบายสู่การปฏิบัติในพื้นที่ให้สอดคล้องกับยุทธศาสตร์การพัฒนาของจังหวัดและกลุ่มจังหวัดเพื่อให้เกิดความเหมาะสมแต่ละสภาพพื้นที่ และเกิดประโยชน์สูงสุดต่อเกษตรกร มีการกำหนดแนวทางด้านการพัฒนาเกษตรกร องค์กรเกษตรกรในการเสริมสร้างศักยภาพผู้นำเกษตรกรและเครือข่ายทั้งในด้านการบริหารจัดการการผลิต การตลาดสินค้าเกษตร รวมไปถึงส่งเสริมให้เกิดการลดต้นทุนและขยายโอกาสทางการแข่งขันเพื่อเข้าสู่ประชาคมเศรษฐกิจอาเซียน

การส่งเสริมและพัฒนาเกษตรกรและองค์กรเกษตรกรให้เข้มแข็งและสามารถพึ่งพาตนเองได้นั้น ต้องเกิดจากกระบวนการเรียนรู้ร่วมกันภายในกลุ่ม องค์กรและชุมชนในการดำเนินกิจกรรมต่าง ๆ ทั้งในระดับของการพึ่งพาตนเองและในระดับของการแข่งขัน โดยยึดเกษตรกรเป็นศูนย์กลางของการพัฒนา กลไกหนึ่งที่สนับสนุนให้เกษตรกรและองค์กรเกษตรกรได้รับการพัฒนาอย่างเต็มความสามารถไปสู่เป้าหมายดังกล่าว นั่นคือ การนำเอากระบวนการจัดตั้งกลุ่ม การบริหารจัดการกลุ่มในขั้นพื้นฐานไปสู่การเชื่อมโยงเครือข่าย การมีส่วนร่วม การเสริมสร้างกระบวนการแลกเปลี่ยนเรียนรู้ระหว่างเกษตรกรให้ช่วยเหลือเกื้อกูลกัน ให้มีความสามารถในการแสวงหาข้อมูล การวิเคราะห์ปัญหา กำหนดแนวทางในการพัฒนา การแสวงหาและการจัดการกับทรัพยากรในท้องถิ่นอย่างชาญฉลาด รวมทั้งการนำองค์ความรู้ ภูมิปัญญาท้องถิ่น นวัตกรรม และเทคโนโลยีการผลิตที่เป็นมิตรต่อสิ่งแวดล้อมบนฐานความคิดริเริ่มสร้างสรรค์มาใช้ในการสร้างมูลค่าเพิ่มสินค้าและผลิตภัณฑ์เกษตรมาประยุกต์ในการขับเคลื่อนการพัฒนางานส่งเสริมการเกษตรซึ่งก่อให้เกิดเครือข่ายความร่วมมือทั้งในด้านเชิงธุรกิจและสังคม นอกจากนี้การพัฒนาคุณภาพชีวิตเกษตรกรยังต้องคำนึงถึงการมีสุขภาวะที่ดีซึ่งได้ต้องอาศัยระบบการผลิตอาหารที่ปลอดภัยหรือระบบอาหารที่ยั่งยืน การส่งเสริมความมั่นคงด้านอาหารจะต้องดำเนินการหลายกิจกรรม เช่น การผลิต การปรุงประกอบอาหาร ถนอมอาหาร การจัดเลี้ยง การจัดหา/สำรองอาหารในภาวะปกติและยามวิกฤต การใช้ประโยชน์จากแหล่งอาหารและการจัดทำบ้านเกษตรสมบูรณ์เป็นวิธีการหนึ่งที่จะช่วยให้เกิดความมั่นคงด้านอาหาร

ดังนั้น การดำเนินการเพื่อการพัฒนาองค์กรเกษตรกรให้เข้มแข็งเพื่อให้ชุมชนพึ่งพาตนเองได้และได้รับส่วนแบ่งผลประโยชน์ทางเศรษฐกิจอย่างเท่าเทียม ทั้งเครือข่ายในสาขาอาชีพและเครือข่ายหลากหลายสาขาอาชีพด้านสหวิชาชีพ ที่เกี่ยวข้องทางการเกษตรที่มีจุดมุ่งหมายเพื่อการพัฒนาการเกษตร สนับสนุนให้เกิดผู้นำเกษตรกรที่มีความสามารถเข้ามามีส่วนร่วมในเวทีของการบริหารงานเกษตรในระดับต่าง ๆ ได้อย่างมีประสิทธิภาพ โดยมุ่งหวังว่าจะเกื้อหนุน ให้เกิดการเสริมสร้างความเข้มแข็งแก่กลุ่ม องค์กรเกษตรกร เพื่อการพัฒนาทางการเกษตรและสังคมเกษตรกรอย่างสร้างสรรค์และยั่งยืนต่อไป

**3.วัตถุประสงค์**

 3.1 ส่งเสริม สนับสนุนให้กลุ่มเกษตรกร องค์กรเกษตรกร (กลุ่มส่งเสริมอาชีพการเกษตร กลุ่มแม่บ้านเกษตรกร และกลุ่มยุวเกษตรกร) มีการรวมกลุ่มโดยมีเป้าหมายและวัตถุประสงค์ที่ชัดเจน ช่วยเหลือซึ่งกันและกัน มีความมั่นคงในการประกอบอาชีพ และก่อให้เกิดรายได้อย่างต่อเนื่อง

 3.2 ส่งเสริม สนับสนุนให้สมาชิกกลุ่ม และองค์กรเกษตรกรมีความสามารถในการเพิ่มประสิทธิภาพการบริหารจัดการสินค้าเกษตรทั้งการผลิต การเพิ่มมูลค่า การบริการและการตลาด รวมทั้งการเสริมสร้างและพัฒนาคุณภาพชีวิต สิ่งแวดล้อมและเศรษฐกิจของครัวเรือนและชุมชน อันจะนำไปสู่ความเข้มแข็งและพึ่งพาตนเองได้ของเกษตรกร กลุ่มเกษตรกร และองค์กรเกษตรกร

 3.3 พัฒนากลุ่ม/องค์กรเกษตรกรที่มีศักยภาพให้เป็นแหล่งเรียนรู้ต้นแบบ เพื่อเป็นกลไกในการจัดการเรียนรู้รวมถึงการถ่ายทอดองค์ความรู้ขยายผลสู่ชุมชน และและสร้างเครือข่ายในการดำเนินกิจกรรม เพื่อเสริมสร้างและพัฒนาให้องค์กรเกษตรกรมีความเข้มแข็ง และมีความสามารถในการบริหารจัดการกลุ่มอย่างยั่งยืน และเสริมเสร้างศักยภาพของชุมชนในการพึ่งตนเองและการพึ่งพากันเอง

 3.4 ส่งเสริม สนับสนุนการสร้าง และใช้ประโยชน์จากแหล่งอาหาร เพื่อให้เกิดความมั่นคงด้านอาหารในระดับชุมชน

**4. เป้าหมาย/สถานที่ดำเนินการ**

 ดำเนินการในพื้นที่ 4 อำเภอ โดยมีกลุ่มเป้าหมาย ดังนี้

4.1 กลุ่มส่งเสริมอาชีพการเกษตร จำนวน 4 กลุ่ม และเกษตรกรสมาชิกกลุ่มส่งเสริมอาชีพการเกษตร จำนวน 60 ราย

**5. กิจกรรม และวิธีการดำเนินงาน**

 **5.1** **ส่งเสริมและพัฒนากลุ่มส่งเสริมอาชีพการเกษตรให้มีความเข้มแข็ง**

**5.1.1 สำนักงานเกษตรจังหวัดคัดเลือกกลุ่มส่งเสริมอาชีพการเกษตร จังหวัดละ 4 กลุ่ม ดังนี้**

 1) คัดเลือกกลุ่มส่งเสริมอาชีพการเกษตร จำนวน 1 กลุ่ม ที่เคยเข้าร่วมโครงการส่งเสริมและพัฒนาศักยภาพองค์กรเกษตรกร ปี 2559 - 2563 ที่ยังไม่ผ่านการประเมินเป็น Smart Group หรือ Smart Group Model และมีผลการประเมินอยู่ในระดับกลุ่มปานกลางขึ้นไป ตามเกณฑ์การประเมินศักยภาพกลุ่มองค์กรเกษตรกร (3ก) กลุ่มส่งเสริมอาชีพการเกษตร ปี พ.ศ. 2564 เพื่อเข้าสู่กระบวนการพัฒนาให้เป็น Smart Group หรือ Smart Group Model และพัฒนาทักษะสู่การเป็นผู้ประกอบการเกษตร โดยให้มีผลการประเมินตามเกณฑ์การประเมินศักยภาพกลุ่มองค์กรเกษตรกร (3ก) กลุ่มส่งเสริมอาชีพการเกษตร ปี พ.ศ. 2564 เพิ่มขึ้นอย่างน้อย 1 ระดับ หลังจากการเข้าร่วมโครงการ ทั้งนี้ ให้พิจารณาคัดเลือกกลุ่มส่งเสริมอาชีพการเกษตรที่มีผลงานเด่นซึ่งสอดคล้องกับยุทธศาสตร์ของจังหวัด และความเหมาะสมของพื้นที่เป็นลำดับแรก รองลงมาให้พิจารณากลุ่มส่งเสริมอาชีพการเกษตรที่มีศักยภาพในการบริหารจัดการและมีความพร้อมในการพัฒนาต่อยอดเป็นแหล่งเรียนรู้

 2) คัดเลือกกลุ่มส่งเสริมอาชีพการเกษตร จำนวน 3 กลุ่ม เพื่อพัฒนาและเสริมสร้างความรู้ด้านกระบวนการบริหารจัดการกลุ่ม รวมถึงการพัฒนาพื้นฐานสู่การเป็นผู้ประกอบการ โดยให้มีผลการประเมินตามเกณฑ์การประเมินศักยภาพกลุ่มองค์กรเกษตรกร (3ก) กลุ่มส่งเสริมอาชีพการเกษตร ปี พ.ศ. 2564 เพิ่มขึ้นอย่างน้อย 1 ระดับ หลังจากการเข้าร่วมโครงการ โดยคัดเลือกจากกลุ่มต่อไปนี้

 - กลุ่มส่งเสริมอาชีพการเกษตรที่ผ่านการเข้าร่วมโครงการพัฒนาเกษตรกรปราดเปรื่อง (Smart Farmer) ปี พ.ศ. 2562 - 2563 กิจกรรมพัฒนา Smart Farmer และ Young Smart Farmer ด้วยกระบวนการกลุ่ม หรือ

 - กลุ่มส่งเสริมอาชีพการเกษตร ที่เคยเข้าร่วมโครงการส่งเสริมและพัฒนาศักยภาพองค์กรเกษตรกร ปี 2559 - 2563 ที่ยังไม่ผ่านการประเมินเป็น Smart Group หรือ Smart Group Model (มีผลการประเมินอยู่ในระดับกลุ่มปรับปรุงหรือกลุ่มปานกลาง ตามเกณฑ์การประเมินศักยภาพกลุ่มองค์กรเกษตรกร (3ก) กลุ่มส่งเสริมอาชีพการเกษตร ปี พ.ศ. 2564

 3) สมาชิกกลุ่มฯ ที่ได้รับคัดเลือกทุกคน จะต้องเข้ารับการประเมินตนเองตามคุณสมบัติ Smart Farmer ตามเกณฑ์ประเมินคุณสมบัติ Smart Farmer ของกระทรวงเกษตรและสหกรณ์

**5.1.2 จัดกระบวนการเรียนรู้ ระยะที่ 1 เพื่อวิเคราะห์ศักยภาพและจัดทำแผนพัฒนากลุ่มส่งเสริมอาชีพการเกษตร สู่ Smart Group และจัดทำ IFPP รายกลุ่ม**

สำนักงานเกษตรอำเภอดำเนินการจัดกระบวนการเรียนรู้ ให้แก่สมาชิกของกลุ่มส่งเสริมอาชีพการเกษตร จำนวน 4 กลุ่ม กลุ่มละ 15 ราย โดยมีการประเมินศักยภาพกลุ่มก่อนเข้าร่วมโครงการ (ครั้งที่ 1) ตามแบบประเมินศักยภาพกลุ่มองค์กรเกษตรกร (3ก) กลุ่มส่งเสริมอาชีพการเกษตร ปี พ.ศ. 2564 และมุ่งเน้นให้กลุ่ม องค์กรเกษตรกรเป็นศูนย์กลางและออกแบบการเรียนรู้ด้วยตนเอง จำนวน 1 ครั้ง โดยมีเนื้อหา/หลักสูตร เกี่ยวกับการวิเคราะห์ศักยภาพของกลุ่ม จัดทำแผนการเรียนรู้ แผนการดำเนินกิจกรรมของกลุ่ม และแผนการผลิตรายบุคคล (IFPP) รวมถึงเชื่อมโยงแผนการผลิตรายบุคคล (IFPP) สู่การจัดทำแผนกิจกรรมกลุ่ม เพื่อพัฒนาศักยภาพของกลุ่ม

ทั้งนี้ ขอความร่วมมือเจ้าหน้าที่ประชาสัมพันธ์ให้สมาชิกกลุ่มส่งเสริมอาชีพการเกษตร
ขึ้นทะเบียนเกษตรกร (ทบก.) (ถ้าครัวเรือนของสมาชิกกลุ่มส่งเสริมอาชีพการเกษตรรายใดมีการขึ้นทะเบียนแล้วให้เพิ่มข้อมูลของสมาชิกรายนั้นในส่วนของสมาชิกครัวเรือน) และให้เจ้าหน้าที่ทำการบันทึกผลการประเมินตนเองก่อนการเรียนรู้ของเกษตรกร ลงระบบฐานข้อมูล www.thaismartfarmer.net

 **- อำเภอรายงานผลการดำเนินงานในข้อ 5.1.2 ให้สำนักงานเกษตรจังหวัดทราบ ภายในเดือนธันวาคม 2563 (แบบ กสอ.1 และ กสอ.2)**

 **5.1.3** **จัดกระบวนการเรียนรู้ ระยะที่ 2 เพื่อพัฒนาองค์ความรู้และทักษะการเป็นผู้ประกอบการ เกษตรตามแผน IFPP**

สำนักงานเกษตรจังหวัดร่วมกับสำนักงานเกษตรอำเภอดำเนินการจัดกระบวนการเรียนรู้ ให้แก่สมาชิกของกลุ่มส่งเสริมอาชีพการเกษตรที่ผ่านการจัดกระบวนการเรียนรู้ในระยะที่ 1 จำนวน 1 ครั้ง โดยคัดเลือกจากสมาชิกกลุ่ม จำนวน 4 กลุ่ม กลุ่มละ 10 ราย ที่ผ่านการประเมินคุณสมบัติเป็น Smart Farmer มีความพร้อมและมีศักยภาพในการพัฒนาสู่การเป็นผู้ประกอบการ โดยมีเนื้อหา/หลักสูตร เกี่ยวกับการพัฒนาความรู้และทักษะการเป็นผู้ประกอบการเกษตรตามประเด็นในแผน IFPP และแผนกิจกรรมกลุ่มที่ได้วิเคราะห์จากการจัดกระบวนการเรียนรู้ ระยะที่ 1 (ข้อ 5.1.2)

**5.1.4 สนับสนุนวัสดุการเกษตรเพื่อการพัฒนากลุ่มส่งเสริมอาชีพการเกษตรต้นแบบ**

 1) สำนักงานเกษตรจังหวัดคัดเลือกกลุ่มส่งเสริมอาชีพการเกษตรที่ผ่านการประเมินเป็น Smart Group ตามข้อ 5.1.1 ข้อย่อย 1) จำนวน 1 กลุ่ม ที่ผ่านการเข้าร่วมกิจกรรม ข้อ 5.1.2 และ 5.1.3 แล้ว

 2) สำนักงานเกษตรอำเภอ ร่วมกับกลุ่มส่งเสริมอาชีพการเกษตรเป้าหมาย เตรียมแผน/รายการจัดซื้อเครื่องมือ/อุปกรณ์/ปัจจัยการผลิต (วัสดุการเกษตร) ที่จำเป็นในการพัฒนากลุ่มเป็นแหล่งเรียนรู้ต้นแบบ ภายในวงเงินงบประมาณที่ได้รับการสนับสนุน กลุ่มละ 7,000 บาท

3) สำนักงานเกษตรอำเภอจัดซื้อเครื่องมือ/อุปกรณ์/ปัจจัยการผลิต (วัสดุการเกษตร) ตามความต้องการของกลุ่มเป้าหมาย ภายใต้งบประมาณที่ได้รับการสนับสนุน

4) สำนักงานเกษตรอำเภอ ติดตาม และรายงานผลการดำเนินงานให้สำนักงานเกษตรจังหวัดทราบ

**5.1.5 สัมมนาเครือข่ายกลุ่มส่งเสริมอาชีพการเกษตร ระดับจังหวัด**

สำนักงานเกษตรจังหวัดจัดสัมมนาเครือข่ายกลุ่มส่งเสริมอาชีพการเกษตร จำนวน 4 กลุ่ม กลุ่มละ 10 ราย ที่ผ่านการเข้าร่วมกิจกรรมข้อ 5.1.3 (จัดกระบวนการเรียนรู้ ระยะที่ 2 เพื่อพัฒนาองค์ความรู้และทักษะการเป็นผู้ประกอบการ เกษตรตามแผน IFPP) โดยดำเนินการจัดสัมมนาในสถานที่ของกลุ่มส่งเสริมอาชีพการเกษตรที่เข้าร่วมกิจกรรมการสนับสนุนวัสดุการเกษตรเพื่อการพัฒนากลุ่มส่งเสริมอาชีพการเกษตรต้นแบบ ปี 2564 ตาม ข้อ 5.1.4 โดยใช้กระบวนการต่าง ๆ เช่นอบรมถ่ายทอดความรู้ บรรยาย สาธิต ฝึกปฏิบัติ ฯลฯ และมีเนื้อหา/หลักสูตรการแลกเปลี่ยนเรียนรู้ เกี่ยวกับการบริหารจัดการกลุ่ม การบริหารทุนและทรัพยากร การพัฒนาความรู้และความสามารถของสมาชิก กระบวนการพัฒนาสินค้าและบริการ ด้านสาธารณประโยชน์/การอนุรักษ์ทรัพยากรธรรมชาติและสิ่งแวดล้อม รวมทั้งประเมินศักยภาพกลุ่มหลังเข้าร่วมโครงการ (ครั้งที่ 2) ตามแบบประเมินศักยภาพกลุ่มองค์กรเกษตรกร (3ก) กลุ่มส่งเสริมอาชีพการเกษตร ปี พ.ศ. 2564

**- จังหวัดรายงานผลการประเมินหลังการพัฒนาตามเกณฑ์การประเมินศักยภาพกลุ่มองค์กรเกษตรกร (3ก) กลุ่มส่งเสริมอาชีพการเกษตร ปี พ.ศ. 2564 (ประเมินครั้งที่ 2) ตาม แบบ กสอ.3 และรายงานผลการประเมินกิจกรรม ตาม แบบ กสอ.4 ให้กรมส่งเสริมการเกษตรทราบ ภายในเดือนมิถุนายน 2564**

**การติดตาม กำกับ และรายงานผล (กิจกรรม 5.1.1 - 5.1.4)**

1) สำนักงานเกษตรอำเภอ ติดตาม และรายงานผลการดำเนินงานในส่วนที่เกี่ยวข้องให้สำนักงานเกษตรจังหวัดทราบ

2) สำนักงานเกษตรจังหวัด ติดตามและกำกับการดำเนินโครงการฯ พร้อมทั้งจัดทำรายงานผลการดำเนินงานให้กรมส่งเสริมการเกษตรทราบภายในระยะเวลาที่กำหนด

3) สำนักงานส่งเสริมและพัฒนาการเกษตรที่รับผิดชอบ ติดตาม กำกับ และสนับสนุนในการดำเนินงานโครงการฯ

**6. แผนปฏิบัติงาน**

| **กิจกรรม/ขั้นตอน** | **แผนปฏิบัติงาน** |
| --- | --- |
| **ปี 2563** | **ปี 2564** |
| **ต.ค. 63** | **พ.ย. 63** | **ธ.ค. 63** | **ม.ค. 64** | **ก.พ. 64** | **มี.ค. 64** | **เม.ย. 64** | **พ.ค. 64** | **มิ.ย. 64** | **ก.ค. 64** | **ส.ค. 64** | **ก.ย. 64** |
| **1. ส่งเสริมและพัฒนากลุ่มส่งเสริมอาชีพการเกษตรให้มีความเข้มแข็ง** |  |  |  |  |  |  |  |  |  |  |  |  |
| 1.1 จัดกระบวนการเรียนรู้ ระยะที่ 1 เพื่อวิเคราะห์ศักยภาพและจัดทำแผนพัฒนากลุ่มส่งเสริมอาชีพการเกษตรสู่ Smart Group |  |  |  |  |  |  |  |  |  |  |  |  |
| 1.2 จัดกระบวนการเรียนรู้ ระยะที่ 2 เพื่อพัฒนาองค์ความรู้และทักษะการเป็นผู้ประกอบการเกษตร |  |  |  |  |  |  |  |  |  |  |  |  |
| 1.3 สนับสนุนวัสดุการเกษตรเพื่อการพัฒนากลุ่มส่งเสริมอาชีพการเกษตรต้นแบบ |  |  |  |  |  |  |  |  |  |  |  |  |
| 1.4 สัมมนาเครือข่ายกลุ่มส่งเสริมอาชีพการเกษตร ระดับจังหวัด |  |  |  |  |  |  |  |  |  |  |  |  |

**7. ระยะเวลา**

1 ตุลาคม 2563 – 30 กันยายน 2564

**8. ผลผลิต ผลลัพธ์ ตัวชี้วัด**

 **ผลผลิต (output)**

 1) กลุ่มส่งเสริมอาชีพการเกษตร จำนวน 4 กลุ่ม มีการรวมกลุ่มโดยมีเป้าหมายและวัตถุประสงค์ที่ชัดเจน ช่วยเหลือซึ่งกันและกัน มีความสามารถในการบริหารจัดการกลุ่มอย่างยั่งยืน มีความมั่นคงในการประกอบอาชีพ และก่อให้เกิดรายได้อย่างต่อเนื่อง

2) กลุ่มส่งเสริมอาชีพการเกษตร จำนวน 4 กลุ่ม สมาชิกจำนวน 60 ราย ได้รับการพัฒนาความรู้ ความสามารถ ทักษะความสามารถในการเพิ่มประสิทธิภาพการบริหารจัดการสินค้าเกษตรทั้งการผลิต การเพิ่มมูลค่า การบริการและการตลาด รวมทั้งการเสริมสร้างและพัฒนาคุณภาพชีวิต สิ่งแวดล้อมและเศรษฐกิจของครัวเรือนและชุมชน อันจะนำไปสู่ความเข้มแข็งและพึ่งพาตนเองได้ของเกษตรกร กลุ่มเกษตรกร และองค์กรเกษตรกร การพัฒนาไปสู่การเป็น Smart Farmer และ Smart Group

3) กลุ่มส่งเสริมอาชีพการเกษตร จำนวน 4 กลุ่ม ได้รับการพัฒนาศักยภาพให้เป็นแหล่งเรียนรู้ต้นแบบในการจัดการเรียนรู้รวมถึงเป็นศูนย์ถ่ายทอดองค์ความรู้ขยายผลสู่ชุมชน และศูนย์เป็นกลางของการสร้างเครือข่ายในการดำเนินกิจกรรม เพื่อเสริมสร้างและพัฒนาให้องค์กรเกษตรกรมีความเข้มแข็ง

4) กลุ่มส่งเสริมอาชีพการเกษตร จำนวน 4 กลุ่ม สามารถสร้างและใช้ประโยชน์จากแหล่งอาหาร เกิดความมั่นคงด้านอาหารในระดับชุมชน

**ผลลัพธ์ (outcome)**

องค์กรเกษตรกรมีความเข้มแข็ง โดยมีแผนและดำเนินกิจกรรมตามแผนอย่างต่อเนื่อง และสม่ำเสมอ โดยสมาชิกของกลุ่ม องค์กรเกษตรกร มีส่วนร่วม มีความร่วมมือ และร่วมกันพัฒนาเศรษฐกิจฐานรากให้มั่นคง ชุมชนพึ่งพาตนเองได้ตามวิถีเศรษฐกิจพอเพียง

 **ตัวชี้วัด**

 เชิงปริมาณ

1) ร้อยละของจำนวนสมาชิกกลุ่มส่งเสริมอาชีพและกลุ่มแม่บ้านเกษตรกร มีความสามารถในการดำเนินกิจกรรมกลุ่ม ใน 5 ด้าน ต่อไปนี้

 - ด้านการบริหารจัดการกลุ่ม

 - ด้านการบริหารทุนและทรัพยากร

 - ด้านการพัฒนาความรู้และความสามารถของสมาชิก

 - ด้านกระบวนการพัฒนาสินค้าและบริการ

 - ด้านสาธารณะประโยชน์/การอนุรักษ์ทรัพยากรธรรมชาติและสิ่งแวดล้อม

2) จำนวนแหล่งเรียนรู้ต้นแบบที่ได้รับการพัฒนาศักยภาพ

 เชิงคุณภาพ

1) สมาชิกองค์กรเกษตรกรมีความรู้ ความเข้าใจในกระบวนการกลุ่ม สามารถบริหารจัดการกลุ่ม โดยการสนับสนุนการพัฒนาความรู้ความสามารถ การดำเนินกิจกรรมตามปัญหาและความต้องการของสมาชิก สร้างเสริมกิจกรรมการพัฒนาเศรษฐกิจฐานรากและการพัฒนาคุณภาพชีวิตของเกษตรกร รวมถึงส่งเสริมให้ใช้แผนการผลิตรายบุคคล (IFPP) เพื่อสร้างช่องทาง/วิธีการลดต้นทุน เพิ่มรายได้ให้กลุ่มของตนเอง รวมทั้งเสริมสร้างทักษะการเป็นผู้ประกอบการด้านการเกษตร และสามารถพัฒนาไปสู่การเป็น Smart Group

2) ชุมชนมีแหล่งแหล่งเรียนรู้ต้นแบบ เพื่อเป็นแหล่งกระจายความรู้และเป็นกลไกการจัดการเรียนรู้ในการพัฒนาศักยภาพให้เกษตรกรในชุมชน

3) เกษตรกร และสถาบันเกษตรกรต้นแบบที่มีผลงานดีเด่นระดับประเทศ ได้รับการยกย่องเชิดชูเกียรติ เกิดความภาคภูมิใจในอาชีพของตนเอง ทำให้มีพลังใจสร้างผลงานที่เป็นประโยชน์ต่ออาชีพการเกษตร และพัฒนาสถาบันเกษตรกรให้เกิดผลดีต่อประเทศ

**9. ผลที่คาดว่าจะได้รับ**

 กลุ่มส่งเสริมอาชีพการเกษตร มีความสามารถในการวิเคราะห์ข้อมูล กำหนดแนวทางในการพัฒนา การจัดการกับทรัพยากรในท้องถิ่น รวมทั้งการนำองค์ความรู้ ภูมิปัญญาท้องถิ่น และเทคโนโลยีการผลิตที่เป็นมิตรต่อสิ่งแวดล้อมบนฐานความคิดริเริ่มสร้างสรรค์มาใช้ในการสร้างมูลค่าเพิ่มสินค้าและผลิตภัณฑ์เกษตร เกิดเครือข่ายความร่วมมือทั้งในด้านเชิงธุรกิจและสังคม ตลอดจนการดำเนินการเพื่อการพัฒนาองค์กรเกษตรกรให้เข้มแข็งและยั่งยืน

**10. หน่วยงาน/ผู้รับผิดชอบ**

กลุ่มส่งเสริมและพัฒนาเกษตรกร สำนักงานเกษตรจังหวัดแม่ฮ่องสอน

 1. นายเจษฎา กาพย์ไชย

ตำแหน่ง หัวหน้ากลุ่มส่งเสริมและพัฒนาเกษตรกร

โทรศัพท์ 087-1791358

 2. นางสาวพิชญาภัค บุญมาปะ

 ตำแหน่ง นักวิชาการส่งเสริมการเกษตรปฏิบัติการ

 โทรศัพท์ 089-7599055